**Organizata “Përtej Barrierave”**

**Tender: Zhvillimi i Aplikacionit në celular**

**Mobile Volunteering**

***Termat e Referencës***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Përtej Barrierave është një organizatë jofitimprurëse e shoqërisë civile, e themeluar në vitin 2004. Ne punojmë me të rinjtë në nivel kombëtar, rajonal dhe evropian, duke promovuar përfshirjen dhe ngritjen e kapaciteteve përmes edukimit joformal. Përtej Barrierave është Pika e Kontaktit e programeve Erasmus + YiA dhe European Solidarity Corps të Komisionit Evropian, për Shqipërinë.*

1. **Mbi Projektin**

Vullnetarizmi është një forcë sociale, dinamike, unifikuese dhe e fuqishme për komunitetin e njëkohësisht një aktivitet, filozofia e të cilit në Shqipëri është ende në zhvillim. Përveç infrastrukturës ligjore e cila ka ende nevojë për përmirësime reale, vullnetarizmi në Shqipëri ka nevojë për nxitje, promovim dhe edukim.

Duke mos iu shmangur dot faktit që pandemia e COVID-19 solli një ndryshim të madh jo vetëm në perceptimin e kontributit vullnetar por dhe në formën e tij, ky projekt targeton pikërisht një nevojë reale, e cila synon të ofrojë informacionin e munguar dhe mundësitë e vullnetarizmit, përmes qasjes dixhitale në formën e një aplikacionin në celular.

Vullnetarizmin në celular vjen si një ide origjinale e cila propozon një lehtësim të mënyrës se si vecanërisht të rinjtë por jo vetëm, mund të gjejnë mundësitë e vullnetarizmit dhe se si ofruesit e vullnetarizmit (kryesisht organizatat dhe institucionet) të kenë një pikëtakim me vullnetarët në botën dixhitale.

Aplikacioni i celularit që ne synojmë të ndërtojmë do të lehtësojë punon e organizatave duke ju ardhur atyre në ndihme me një sistem të posatshëm që i lejon të regjistrojnë nga celulari i tyre cdo mundësi/projekt/thirrje për vullnetarë që ata kanë dhe ta bëjnë atë publike përmes profilit të tyre në aplikacion. Në anën tjetër cdo individ i cili ka dëshirë të angazhohet vullnetarisht, pasi krijon profilin e tij/saj në aplikacion i jepet akses për të zgjedhur dhe kërkuar mundësi vullnetarizmi sipas referencave të tij.

1. **Qëllimet e përgjithshme**

Krijimi i aplikacionit të parë në celuar mbi vullnetarizmin në vend, si një mundësi për nxitjen dhe promovimin e pjesëmarrjes aktive, solidaritetit dhe qytetarisë përmes angazhimit vullnetar.

* Të promovojë vullnetarizmin përmes një qasje dixhitale duke lehtësuar ndërvepirimin e ofruesve të vullnetarizmit dhe vullnetarëve;
* Të nxisë dhe promovojë solidaritetin, pjesëmarrjen aktive dhe qytetarinë duke përmirësuar kushtet e vullnetarizmit në vend;
1. **Target-Grupi**
* të rinjtë;
* të gjithë ata që duan të kryjnë punë vullnetare;
* ofruesit e vullnetarizmit (organizatat e shoqërisë civile dhe institucionet)
1. **Mbi Aplikacionin**
* Ky është dhe aktiviteti kryesorë ku stafi do të punojë më një kompani e cila do të përzgjidhet për të ndërtuar, zhvilluar dhe lancuar aplikacionin celular i cili do të jetë i përdorshëm në sistemet Android dhe IOS. Ky aplikacion do të ketë vecantinë e mekanizmit match-making të integruar në brendësi i cili do tu lejojë përdoruesve (ofruesve dhe vullnetarëve) që përmes filtrave të interesave të gjejnë njëri-tjetrin. PB do të kujdeset që aplikacioni të sigurojë të gjtha asektet e nevojshme për të lehtësuar gjetjen e vullnetarëve dhe të programeve vullnetare; mbledhjen e statistikave të përdoruesve dhe informimin në kohë reale, duke u kujdesur njëkohësisht që të jetë sa më miqësor me përdoruesit.
1. **Detyrat dhe Përgjegjësitë e Kompanisë**
* Ndërtimi, zhvillimi dhe lancimi i aplikacionit
* Integrimi i mekanizmit match-making
* Ndjekja e udhëzimeve të nevojshme sipas kritereve të vendosura nga “Përtej Barrierave”
1. **Dokumentet e nevojshme për aplikim**
* Prezantim i kompanisë dhe punës së saj
* Letër Interesi
* Vlera financiare dedikuar zhvillimit të aplikacionit
1. **Procedura e Aplikimit**
* Subjektet e interesuara duhet të dërgojnë çdo aplikim brenda datës ***20 Korrik 2022***, në adresën elektronike:

office@beyondbarriers.org